У будынку, датаваным канцом 19 стагоддзя, жылі сьвятары-марыяне, ладзіліся беларускія імпрэзы, месьцілася капліца і сьвятарскі кнігазбор – аснова будучай Беларускай бібліятэкі-музея імя Францішка Скарыны. У наступныя паўстагоддзя “Марыян-Хаўз” стаў цэнтрам беларускага жыцьця на Брытанскіх выспах. У 2009 годзе распачаліся работы па рэканструкцыі састарэлага будынка. Каб прафінансаваць рамонт, Беларускай каталiцкай мiсii прыйшлося прадаць частку прылеглай да дому зямлі.